**Molėtų rajono savivaldybės taryba**

**SPRENDIMAS**

**DĖL molėtų rajono savivaldybės tarybos 2020 m. balandžio 30 d. sprendimo Nr. B1-97 „Dėl Molėtų rajono savivaldybės individualių nuotekų valymo įrenginių įrengimo dalinio kompensavimo tvarkos aprašo patvirtinimo“ pakeitimo**

2020 m. liepos    d. Nr. B1-

Molėtai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, siekdama išvengti galimo piktnaudžiavimo pasinaudojant individualių nuotekų valymo įrenginių įrengimo daliniu kompensavimu,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės individualių nuotekų valymo įrenginių įrengimo dalinio kompensavimo tvarkos aprašą, patvirtintąMolėtų rajono savivaldybės tarybos 2020 m. balandžio 30 d. sprendimu Nr. B1-97 „Dėl Molėtų rajono savivaldybės individualių nuotekų valymo įrenginių įrengimo dalinio kompensavimo tvarkos aprašo patvirtinimo“, ir 5 punktą išdėstyti taip:

„5. Paraiškas įrengtų Įrenginių daliniam kompensavimui gauti gali teikti Molėtų rajono seniūnijų individualių ir daugiabučių namų gyventojai (toliau – Pareiškėjai), savo gyvenamąją vietą deklaravę Molėtų rajono savivaldybėje ne vėliau kaip prieš 2 metus skaičiuojant nuo paraiškos pateikimo datos.“.

Savivaldybės meras